Jēkabpils Miķeļdienas tirgus 2026    
Mob.t.:		+371 25988822, +371 28765159
E-pasts:	jekabpils.gadatirgus@gmail.com

Jēkabpils Miķeļdienas tirgus 2026 nolikums
ORGANIZATORS
Pasākumu īsteno uzņēmums SIA BEZĒ sadarbībā ar Jēkabpils novada pašvaldību.
NORISES VIETA UN LAIKS
2026. gada 27.septembrī, no plkst. 09:00 līdz plkst. 15:00 Jēkabpils, Krustpils Saliņa.
Informāciju par gadatirgus norisi, rēķinu un tā apmaksu var saņemt pa tālruni zvanot Jānim Utinānam: 25988822 vai 28765159, vai elektroniski, rakstot uz elektroniskā pasta adresi: jekabpils.gadatirgus@gmail.com
DALĪBNIEKU REĢISTRĀCIJA
1. Gadatirgum tiek reģistrēti saimnieciskās darbības veicēji, kas reģistrējuši savu saimniecisko darbību Latvijā vai privātpersonas, kas atbilst likuma Par iedzīvotāju ienākumu nodokli 9.pantam.
1.1. Pārtikas ražotāji, kuru produkcija ir ražota vai audzēta Latvijā;
1.2. Amatnieki, kuru produkcija ir ražota Latvijā;
1.3. Alkoholiskie dzērieni (aizliegta stiprā alkohola tirdzniecība lejamā veidā);
1.4. Uzkodu, hēlija balonu tirgotāji (t.sk.popkornu, cukurvates, kartupeļu virpuļu u.tml);
1.5. Stādu tirgotāji;
1.6. Citi dalībnieki, kuru piedāvātais produkts atbilst pasākuma būtībai, tai skaitā nepārtikas preču tirgotāji, t.sk. tirgotāji no ārvalstīm.

2. Dalībai netiks apstiprināti ārzemēs rūpnieciski ražotu preču tirgotāji (apģērbi, bērnu mirgojošās rotaļlietas u.tml.). 

3. Dalībnieku reģistrācijas termiņi:

Gadatirgus dalībnieku reģistrācija notiek no 11.septembra līdz 21.septembrim. Ja piejamo tirdzniecības vietu skaits tiks aizpildīts ātrāk, organizators ir tiesīgs pārtraukt dalībnieku reģistrāciju arī ātrāk. 

4. Reģistrācijas kārtība:
4.1. Jēkabpils novada Kultūras pārvaldes mājas lapā www.jkp.lv, sadaļā “Dokumenti” atrodams nolikums, sadaļā “Aktualitātes” un Jēkabpils novada mājaslapā www.jekabpils.lv, sadaļā “Aktuāli” – informācija par pieteikšanos un saite uz pieteikuma anketu. Reģistrācija nenotiks, ja pieteikums tiks aizpildīts nepilnīgi.

5. Dalībnieks nedrīkst nodot trešajām personām uz viņa vārda reģistrētu tirdzniecības laukumu.
6. Reģistrācijas apstiprinājums:
6.1. Dalībniekiem, kuri korekti ir aizpildījuši pieteikumu, tiek rezervēts tirdzniecības laukums gadatirgus norises teritorijā 3x3 m, (ja nepieciešamā tirdzniecības platība ir mazāka par 3m, piem. 1m, tad jāizvēlas vesels modulis 3x3m, ja lielāka par 3 m, piem. 4m, tad jāizvēlas 2 moduļi 3x3m)  bet Organizators ir tiesīgs noraidīt pieteikumu, ja dalībnieku pieteikumu skaita dēļ nav iespējams nodrošināt tirdzniecības laukumu tirgus norises teritorijā vai kādu citu iemeslu dēļ.
6.2.  Organizators patur tiesības nereģistrēt dalībniekus, kuru reputācija ir apšaubāma vai nepārbaudāma, kā arī dalībniekus, kuri citos organizatora īstenotajos pasākumos nav ievērojuši nolikumā minētās prasības. Organizators var nereģistrēt dalībniekus, ar kuriem iepriekš notikusī sadarbība bijusi neveiksmīga. Organizatoram nav pienākums ziņot par atteikumu iemesliem.
7. Informāciju par apstiprināto tirdzniecības laukumu un rēķinu dalībnieks saņems nedēļas laikā no pieteikuma saņemšanas.
8. Aizpildot pieteikumu, Pretendents apstiprina, ka iepazinies ar nolikumu. 
9. Pretendents ir atbildīgs par pieteikumā norādīto datu patiesumu.
DALĪBNIEKU IZVIETOJAMS
10. Gadatirgus norises teritorija ir Jēkabpils, Krustpils Saliņa, katram tirdzniecības laukumam ir noteikta platība  3x3m. 
11. Dalībniekam ir atļauts nodrošināt arī meistardarbnīcu norisi esošā tirdzniecības laukuma ietvaros.
12. Ja ir nepieciešams lielāks tirdzniecības laukums kā noteikts nolikumā, tad ir jāpiesaka vairākas tirdzniecības vietas. Ja nepieciešamas 2 atsevišķi novietotas tirdzniecības vietas, lūgums to norādīt pieteikumā pie citas informācijas, bet organizators patur tiesības nepiešķirt otru atsevišķo tirdzniecības vietu, ja dalībnieku skaita dēļ to nav iespējams nodrošināt, par to informējot tirgotāju.
APMAKSAS KĀRTĪBA
13. Maksa par dalību tiek noteikta saskaņā ar 1.pielikumu, kas ir apstiprināta Jēkabpils novada domes 2022. gada 27. janvāra saistošajos noteikumos Nr. 1 “Par kārtību, kādā tiek saskaņota un organizēta tirdzniecība publiskās vietās Jēkabpils novadā”.
14. Gadatirgus dalības maksa tiks veikta apmaksājot organizatora izrakstītu rēķinu, kas tiks nosūtīts uz norādīto dalībnieka epastu ne vēlāk kā līdz 21.septembrim. Tirdzniecības vieta tiek rezervēta tikai pēc rēķina apmaksas saņemšanas. 
15. Dalības maksa tirgotājiem netiks atgriezta, ja par neierašanos paziņos vēlāk kā līdz 21.septembrim (ieskaitot) vai nepaziņos rakstiski uz e-pastu jekabpils.gadatirgus@gmail.com .
16. Ja dalībnieks nebrīdinot organizatoru neierodas uz pasākumu līdz 27.septembra 08:30, reģistrētā vieta tiek atbrīvota, un pasākuma organizatoram ir tiesības nodot tirdzniecības laukumu citam dalībniekam.

IEKĀRTOŠANĀS UN DEMONTĀŽA
17. Tirdzniecības laukuma iekārtošana iespējama no 27.septembra plkst. 06:00, piebraukt pie tirdzniecības vietas ar auto drīkst līdz plkst. 8:30. 
18. Tirdzniecības laukuma demontāžu dalībnieki var sākt no plkst. 15:00.
19. Dalībnieks personīgi nodrošina tirdzniecības vietai un tirdzniecības procesa nodrošināšanai nepieciešamo aprīkojumu, tai skaitā pagarinātājus, elektroenerģijas ģeneratorus. Dalībnieks personīgi atbild par to, lai viņa lietotās elektroierīces, pagarinātāji un cits aprīkojums ir nebojāts, drošs un tiek lietots atbilstoši ierīces ražotāja noteiktajiem drošības noteikumiem.
20. Elektroenerģijas pieslēgums pasākuma laikā netiek nodrošināts! Produkcijas tirdzniecībai ir atļauts lietot pašu elektroenerģijas ģeneratorus. Vēlama telts krāsa balta vai pelēka.

CITI NOTEIKUMI
21. Tirdzniecības laukumā esošajam pārstāvim ir jāspēj uzrādīt visi normatīvajos aktos un likumos prasītie dokumenti, kā arī piederības apliecinājums saimniecībai, kuru tas pārstāv.
22. Pēc pasākuma dalībnieks sakopj savu tirdzniecības vietu, atkritumus nogādā tuvākajā atkritumu urnā. Ja tirdzniecības vietā tiks atstāti atkritumi vai bojāta pilsētas infrastruktūra, organizatoram ir tiesības vērsties pie dalībnieka un Pašvaldības policijas un piedzīt radušos zaudējumus.
23. Ja dalībnieks, nebrīdinot organizatoru, pamet tirdzniecības vietu pirms plkst.15:00 vai ir reģistrējies un neierodas vispār, tiek fiksēts pārkāpums un var tikt liegta tirdzniecība nākamajos organizatora rīkotajos pasākumos.
24. Organizators apliecina, ka ievēro likuma “Par grāmatvedību” normas, t.sk. veic atbilstošu likumam personas datu apstrādi un uzglabā datus noteiktajos termiņos. 
25. Dalībnieks apzinās, ka pasākuma laikā var tikt fotografēts un fotogrāfijas var tikt publicētas mēdijos mārketinga nolūkos.
26. Dalībnieks reģistrējoties gadatirgum apliecina, ka ir iepazinies ar nolikumu, kā arī piekrīt fizisko datu apstrādei nolikumā noteiktajam mērķim.
27. Ne organizators, ne dalībnieks nav atbildīgs par nolikuma saistību neizpildi vai izpildes aizturēšanu, ja tā saistīta ar nepārvaramas varas apstākļiem. Ar nepārvaramu varu šī nolikuma izpratnē saprotamas dabas katastrofas, stihiskas nelaimes, streiks, pasākumi, kas saistīti ar drošības ierobežojumiem, valsts varas un pārvaldes institūciju rīkojumu un citiem apstākļiem, kurus Pusēm nav bijis iespējams paredzēt vai novērst, bet kuri tieši ietekmēja Nolikumā noteikto darbu izpildi. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu. 
28. Organizators ir tiesīgs mainīt vai papildināt Nolikumu nebrīdinot par to dalībnieku iepriekš.



Nolikuma “Jēkabpils Miķeļdienas tirgus 2026” 
1. pielikums

2026. gada 27.septembris, plkst. 9:00-15:00 Jēkabpils, Krustpils Saliņa.
Dalības maksa tiek noteikta saskaņā ar Jēkabpils novada domes 2022. gada 27. janvāra saistošajos noteikumos Nr. 1 “Par kārtību, kādā tiek saskaņota un organizēta tirdzniecība publiskās vietās Jēkabpils novadā” noteikto:
	Apstiprināmās preču kategorijas saskaņā ar saistošo noteikumu 41.3. punktu:
	Dalības maksa

	pārtikas preces un bezalkoholiskie dzērieni
	25,00 euro

	pārtikas preces un alkoholiskie dzērieni, arī alus realizācija
	40,00 euro

	pašu ražotie alkoholiskie dzērieni
	20,00 euro

	Ministru kabineta 2010. gada 12. maija noteikumu Nr. 440 "Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību" 7.1., 7.2., 7.3. un 7.4. apakšpunktā minētās preces, izņemot medījamos dzīvniekus (stādi u.tml)
	15,00 euro

	rūpnieciski ražotas preces (tajā skaitā arī realizējot loterijas biļetes)
	25,00 euro

	amatniekiem, mājražotājiem realizējot savu produkciju
	15,00 euro

	tirdzniecības vieta bez produkcijas realizācijas (prezentācija, degustācija)
	15,00 euro



